CELEX: 62010TA0554
Language: fi
Date: 2015-04-22 00:00:00
Title: Asia T-554/10: Unionin yleisen tuomioistuimen tuomio 22.4.2015 – Evropaïki Dynamiki v. Frontex (Julkiset palveluhankinnat — Tarjouspyyntömenettely — Tietotekniset palvelut, tietotekniset laitteet ja ohjelmistolisenssit — Tarjoajan tarjousten hylkääminen — Perusteluvelvollisuus — Valinta- ja myöntämisperusteet — Ilmeinen arviointivirhe — Sopimussuhteen ulkopuolinen vastuu)

8.6.2015   
            
            
               FI
            
            
               Euroopan unionin virallinen lehti
            
            
               C 190/8
            
         Unionin yleisen tuomioistuimen tuomio 22.4.2015 – Evropaïki Dynamiki v. Frontex
   (Asia T-554/10) (1)
   
   ((Julkiset palveluhankinnat - Tarjouspyyntömenettely - Tietotekniset palvelut, tietotekniset laitteet ja ohjelmistolisenssit - Tarjoajan tarjousten hylkääminen - Perusteluvelvollisuus - Valinta- ja myöntämisperusteet - Ilmeinen arviointivirhe - Sopimussuhteen ulkopuolinen vastuu))
   (2015/C 190/09)
   Oikeudenkäyntikieli: englanti
   
      Asianosaiset
   
   
      Kantaja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat N. Korogiannakis ja M. Dermitzakis)
   
      Vastaaja: Euroopan unionin jäsenvaltioiden operatiivisesta ulkorajayhteistyöstä huolehtiva virasto (Frontex) (asiamiehet: S. Vuorensola ja H. Caniard, avustajinaan asianajajat J. Stuyck ja A.-M. Vandromme)
   
      Oikeudenkäynnin kohde
   
   Yhtäältä vaatimus kumota päätökset, joilla hylättiin kantajan tarjoukset avoimessa tarjouskilpailussa Frontex/OP/87/2010, joka koski ”ICT-palvelujen” puitesopimusta hallintateknologian ja tietoturvallisuuden alalla (EUVL 2010/S 66-098323), ja avoimessa tarjouskilpailussa Frontex/OP/98/2010, joka koski Eurosuriin liittyvää suurta koehanketta informaatio- ja kommunikaatioteknologian koordinoinnin alalla (EUVL 2010/S 90-134098), sekä kaikki niihin liittyvät päätökset, mukaan lukien ne, joilla myönnettiin sopimuksia muille tarjoajille, ja toisaalta vahingonkorvauskanne, jossa vaaditaan siitä väitetysti aiheutuneen vahingon korvaamista, että sopimukset myönnettiin mainituille tarjoajille.
   
      Tuomiolauselma
   
   
               1)
            
            
               Euroopan unionin jäsenvaltioiden operatiivisesta ulkorajayhteistyöstä huolehtivan viraston (Frontex) 18.10.2010 tekemä päätös, jolla hylättiin Evropaïki Dynamiki – Proigmena Systimata Tilepikoinonion Pliroforikis kai Tilematikis AE:n tarjous avoimessa tarjouskilpailussa 2010/S 66-098323 erän 1 osalta (tietojenkäsittelyjärjestelmät) tietoteknisten palvelujen, tietoteknisten laitteiden ja ohjelmistolisenssien toimittamisesta, kumotaan.
            
         
               2)
            
            
               Frontexin 18.10.2010 tekemä päätös, jolla hylättiin Evropaïki Dynamiki – Proigmena Systimata Tilepikoinonion Pliroforikis kai Tilematikis AE:n tarjous avoimessa tarjouskilpailussa 2010/S 66-098323 erän 6 osalta (yrityksen sisällönhallintajärjestelmät) tietoteknisten palvelujen, tietoteknisten laitteiden ja ohjelmistolisenssien toimittamisesta, kumotaan.
            
         
               3)
            
            
               Kanne hylätään muilta osin.
            
         
               4)
            
            
               Evropaïki Dynamiki – Proigmena Systimata Tilepikoinonion Pliroforikis kai Tilematikis AE vastaa puolesta omia ja Frontexin oikeudenkäyntikuluja, ja Frontex vastaa puolesta omia ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE:n oikeudenkäyntikuluja.
            
         
      (1)  EUVL C 30, 29.1.2011.